Emily Watsonová

Emily Watsonová, OBE (* 14. január 1967, Londýn, Spojené kráľovstvo) je anglická herečka. Uznanie získala už svojím filmovým debutom v diele Larsa von Triera Prelomiť vlny. Počas svojej kariéry hrala v mnohých divadelných, filmových a televíznych úlohách a za svoje herecké výkony získala veľa filmových ocenení. 

 Detstvo a mladosť 
Watsonová sa narodila do rodiny architekta a učiteľky angličtiny. Bola vychovávaná v anglikánskej viere. Študovala na Bristolskej univerzite, na Notting Hill and Ealing High School a St James Independent Schools.  

 Kariéra 
Svoju hereckú kariéru zahájila v roku 1991. Objavila sa tiež vo viacerých úspešných divadelných predstaveniach. Spolupracovala tiež s Royal Shakespeare Company. Za svoj herecký výkon v divadelnom predstavení Strýko Vanya bola nominovaná na britské divadelné ocenenie Olivier Awards.  

V roku 1996 si ju vybral režisér Lars Von Trier do filmu Prelomiť vlny, kde sa objavila po boku Stellana Skarsgårda, Katrin Cartlidge a Udoa Kiera. Jej herecký výkon bol pozitívne ohodnotený a získala tiež niekoľko filmových ocenení, vrátene National Society of Film Critics Awards či European Film Awards. Bola tiež nominovaná na Academy Awards, Zlatý glóbus a BAFTU. V roku 1998 získala druhú nomináciu na Academy Awards a Zlatý glóbus, za jej herecký výkon vo filme Hilary a Jackie, kde sa objavila po boku herečky Rachel Griffiths. Watsonová sa kvôli filmu naučila hrať na violončelo. O rok neskôr si zahrala vo filme Angelin popol.

V roku 2001 si zahrala vo filme Gosford Park, po boku Maggie Smith a Helen Mirren, s ktorými bola nominovaná na European Film Awards. O rok neskôr, stávrnila postavu v prequeli filmu Mlčanie jahniat, s názvom Červený drak. 

V roku 2005 sa objavila v životopisnom filme Pani Potterová, po boku Reneé Zellweger a Ewana McGregora. V rovnakom roku prepožičala svoj hlas animovanej postave Victorie Everglot v animovanom filme, Mŕtva nevesta Tima Burtona. V roku 2008 si zahrala v televíznom filme Rozdelené dvojičky, po boku Gretchen Mol a Dermota Mulroneya. 

V roku 2010 si zahrala vo filme Prázdna kolíska, ktorý bol natočený podľa skutočnej udalosti. O rok neskôr, si zahrala v televíznom filme Appropriate Adult, za ktorý získala televízne ocenenie BAFTA TV. Tiež hrala jednu z vedľajších úloh vo filme Teória všetkého z roku 2014. Objavila sa tiež vo filme Kráľovská noc, kde bol jej herecký výkon ohodnotený pozitívnymi ohlasmi. Vedľajšiu úlohu získala tiež vo filme Everest, kde si zahrala po boku Jakea Gyllenhaala. V roku 2015 na Medzinárodnom filmovom festivale San Sebastián, získala cenu za celoživotný prínos v oblasti filmu. 

Objavila sa tiež vo všetkých troch epizódach televízneho seriálu Malé ženy z roku 2017. V rovnakom roku stvárnila tiež hlavnú úlohu v televíznom seriály Ulička Apple Tree Yard. V roku 2019 sa objavila v televíznom seriály Černobyľ, kde stvárnila postavu bielorusky Uljany Chomjukovej. V roku 2021 sa predstavila v hlavnej úlohe televízneho filmu Too Close. 

 Súkromný život 
Watsonová je vydatá za Jacka Watersa, s ktorým má dve deti. Dcéra sa im narodila v roku 2005 a syn v roku 2009. Spolu s rodinou žijú v Londýne, v časti Greenwich.

Aktívne podporuje detskú charitu NSPCC. Je tiež jednou z patrónok londýnskej charity Scene & Heard. 

 Filmografia (výber) 
 1996: Prelomiť vlny
 1997: Boxer
 1997: Metroland
 1998: Hilary & Jackie
 1999: Das schwankende Schiff 
 1999: Angela 's Ashes
 1999: Cradle Will Rock
 1999: Angelin popol
 2000: Lužinova obrana
 2000: Trixie 
 2001: Gosford Park
 2002: Equilibrium 
 2002: Opití láskou
 2002: Červený drak (Red Dragon)
 2004: Hrdinovia z ríše Gaja
 2004: Život a smrť Petra Sellersa
 2005: Vražedný návrh
 2005: Klamstvá života
 2005: Mŕtva nevesta Tima Burtona
 2005: Wah-Wah
 2006: Križiak v džínsoch
 2006: Slečna Potterová
 2007: Ja a moja príšera
 2008: Fireflies in the Garden
 2008: Synecdoche, New York
 2008: Rozdelené dvojičky
 2009: Within the Whirlwind
 2009: Duša Paula Giamattiho
 2010: Cemetery Junction
 2010: Oranges and Sunshine
 2011: Appropriate Adult
 2011: Vojnový kôň
 2012: Anna Karenina
 2013: 'Belle 2013: The Politician's Husband 2013: Some Girl(s) 2013: Zlodejka kníh''

 Referencie 

 Iné projekty 

 Externé odkazy 


 Zdroj 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Anglické dabingové herečky
Kategória:Osobnosti z Londýna